KOMENTE TË PËRGJITHSHME

                  Mbi raportin e monitorimit të Ministrisë së Bujqësisë dhe Zhvillimit Rural 
për 8 mujorin e vitit 2021
1. Karakteristikat kryesore të shpenzimeve.

Ministria e Bujqësisë dhe Zhvillimit Rural, për 8 mujorin e vitit 2021, administroi dhe menaxhoi fondet publike sipas shtatë programeve, konkretisht:

1. Programi “Planifikim, Menaxhim dhe Administrim”;
2. Programi “Siguria Ushqimore dhe Mbrojtja e Konsumatorit”;
3. Programi “Infrastruktura e Kullimit dhe Ujitjes”;
4. Programi “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”;
5. Programi “Këshillimi dhe Informacioni Bujqësor”;
6. Programi “Menaxhimi i Qëndrueshëm i Tokës Bujqësore”;
7. Programi “Mbështetja për Peshkimin”;
Në fund të 8 mujorit të vitit 2021 në lidhje me realizimin e shpenzimeve të buxhetit, krahasuar me planin me ndryshime, paraqitet si më poshtë:

	Kod. Prog
	Programi
	% e Realizimit/Buxh. Rishikuar

	01110
	Planifikimi, Menaxhimi dhe Administrimi
	58.3

	04220
	Siguria ushqimore dhe mbrojtja e konsumatorit
	49.4

	04230
	Mbështetje për Peshkimin
	71.2

	04240
	Menaxhimi i infrastrukturës se kullimit dhe ujitjes
	62.6

	04250
	Zhvillimi Rural duke mbësht. Prodh. Bujq, Blek, Agroind dhe Market.
	58.6

	04860
	Këshillimi dhe Informacioni Bujqësor
	48.8

	05470
	Menaxhimi qëndrueshëm i tokës bujqësore
	13.9

	 
	TOTALI
	58.5


Ministria e Bujqësisë dhe Zhvillimit Rural për 8 mujorin e vitit 2021 ka pasur një realizim të mirë prej 58.5% Konkretisht sipas programeve % e realizimit paraqitet: Programi “Planifikim menaxhim administrimi” në masën 58.3%, programi “Siguria ushqimore dhe mbrojtja e konsumatorit” në masën 49.4%, programi “Mbështetje për Peshkimin” në masën 71.2 %. programi “Menaxhimi i infrastrukturës se kullimit dhe ujitjes” në masën 62.6%, programi “Zhvillimi Rural duke mbësht. Prodh. Bujq, Blek, Agroind dhe Market” në masën 58.6%, programi “Këshillimi dhe Informacioni Bujqësor” në masën 48.8%, ndërsa programi “Menaxhimi qëndrueshëm i tokës bujqësore” për këtë periudhe nuk ka pasur realizim të kënaqshëm pasi në këtë program operohet vetëm me Art. 602 dhe proceset si Krijimi i Lis/GIS për të dhënat e tokës, programi WEBGIS dhe Dixhitalizimi i RTB janë në fazë koordinimi apo fillim të procedurave të prokurimit në bashkëpunim me AKSHI-in.
Sipas zërave përbërës të shpenzimeve, situata për 8 mujorin e vitit 2021 paraqitet e tillë:
	Kod. Prog
	Programi
	Shpenzime Korente (në %)
	Shpenzime Kapitale (në %)

	01110
	Planifikimi, Menaxhimi dhe Administrimi
	60.0
	6.8

	04220
	Siguria ushqimore dhe mbrojtja e konsumatorit
	60.7
	11.2

	04230
	Mbështetje për Peshkimin
	58.2
	74.5

	04240
	Menaxhimi i infrastrukturës se kullimit dhe ujitjes
	71.4
	60.6

	04250
	Zhvillimi Rural duke mbësht. Prodh. Bujq, Blek, Agroind dhe Market.
	53.8
	61.4

	04860
	Këshillimi dhe Informacioni Bujqësor
	59.6
	4.6

	05470
	Menaxhimi qëndrueshëm i tokës bujqësore
	13.9
	-

	
	TOTALI
	58.9
	58.3


Siç shihet edhe nga tabela, totali i shpenzimeve korente për 8 mujorin e vitit 2021 është realizuar në masën 58.9 %, kjo përqindje tregon për një nivel relativisht të mirë realizimi duke marrë parasysh anulimin e disa aktiviteteve dhe takimeve të cilat shoqërohen dhe me shpenzime operative si dhe faktin që nuk janë plotësuar ende vakancat në personel për disa nga institucionet. Sipas programeve realizimet janë: në programin “Planifikim menaxhim administrimi” në masën 60%, në programin “Siguria ushqimore dhe mbrojtja e konsumatorit” në masën 60.7%, në programin “Mbështetje për Peshkimin” në masën 58.2%, në programin “Menaxhimi i infrastrukturës së kullimit dhe ujitjes” në masën 71.4%, në programin “Zhvillimi Rural duke mbesht. Prodh. Bujq, Blek, Agroind dhe Market” në masën 53.8%, në programin “Këshillimi dhe Informacioni Bujqësor” në masën 59.6%, në programin “Menaxhimi qëndrueshëm i tokës bujqësore” në masën 13.9%, kjo sikurse është shprehur edhe me sipër procedurat e prokurimit janë akoma në proces koordinimi me AKSHI-in. 
Për sa i përket shpenzimeve kapitale përqindja e realizimit është në përqindje të mirë prej 58.3% krahasuar me % e realizimit të periudhës. Sipas programeve realizimet janë: në programin “Planifikim menaxhim administrimi” ka realizim faktik prej 6.8% institucioni është në pritje të dorëzimit të pjesës së mbetur të pajisjeve kompjuterike nga AKSHI, në programin “Siguria ushqimore dhe mbrojtja e konsumatorit” në masën 11.2% shumica e projekteve janë në fazën e përcaktimit të specifikimeve teknike, në programin “Mbështetje për Peshkimin” ka realizim faktik në masën 74.5%, në programin “Menaxhimi i infrastrukturës së kullimit dhe ujitjes” në masën 60.6%, në programin “Zhvillimi Rural duke mbesht. Prodh. Bujq, Blek, Agroind dhe Market” në masën 61.4% dhe në programin “Këshillimi dhe Informacioni Bujqësor” ka realizim faktik 4.6 % pasi janë parashikuar të përdoren fondet deri në fund të vitit.
 Struktura e shpenzimeve për çdo program, sipas buxhetit me ndryshime dhe realizimit për 8 mujorin e vitit 2021, paraqitet si më poshtë:
	
	 Struktura për programet
	Buxheti Fillestar
	Buxheti me ndryshime
	Fakti 2021

	Kod. Prog
	Programi
	
	
	

	01110
	Planifikimi, Menaxhimi dhe Administrimi
	2.5
	2.4
	2.4

	04220
	Siguria ushqimore dhe mbrojtja e konsumatorit
	16.4
	14.4
	12.2

	04230
	Mbështetje për Peshkimin
	8.1
	5.1
	6.2

	04240
	Menaxhimi i infrastrukturës se kullimit dhe ujitjes
	30.0
	28.0
	30.0

	04250
	Zhvillimi Rural duke mbësht. Prodh. Bujq, Blek, Agroind dhe Market.
	38.4
	45.3
	45.4

	04860
	Këshillimi dhe Informacioni Bujqësor
	4.4
	4.6
	3.8

	05470
	Menaxhimi qëndrueshëm i tokës bujqësore
	0.2
	0.2
	0.0

	
	TOTALI
	100.0
	100.0
	100.0


Nga sa më sipër rezulton se rreth 75.4% e totalit të shpenzimeve faktike të vitit 2021 janë përdorur në dy programe, konkretisht në programet “Infrastruktura e kullimit dhe ujitjes” 30% dhe “Zhvillimi rural duke mbështetur prodhimin bujqësor, blegtoral, agroindustrial dhe marketingun” 45.4%.
2. Performanca dhe statusi i produkteve kryesore 
Në programin “Planifikim, Menaxhim dhe Administrim”, janë parashikuar 6 produkte. Janë realizuar dhe miratuar 145 akte ligjorë dhe nënligjore nga 174 të planifikuara, ky target rezulton shume i ulët për këtë vit pasi mbi 80% i tij është realizuar që në 4 mujorin e parë të vitit dhe për 4 mujorin e dytë nuk ka realizim; nuk janë realizuar trajnime si rezultat i pandemisë por janë ndjekur vetëm trajnime online të cilat nuk janë shoqëruar me shpenzime buxhetore, për vitin 2021 janë të planifikuara 160 trajnime që pritet të zhvillohen në vijim; janë audituar 12 institucione varësie nga 16 të planifikuara dhe janë kryer 10 pagesa për kuotat ndërkombëtare nga 12  të planifikuara për vitin 2021. Kurse në lidhje me shpenzimet kapitale janë marrë në dorëzim 4 nga 50 pajisje dhe institucioni është në pritje të dorëzimit të pjesës së mbetur të pajisjeve kompjuterike nga AKSHI.
Në programin “Siguria ushqimore dhe mbrojtja e konsumatorit”, janë parashikuar për vitin 2021 të zhvillohen aktivitetet mbi masat profilaktike veterinare fitosanitare, programi i monitorimit të mbetjeve në kafshët e gjalla dhe produktet me origjinë prej tyre, monitorimi i ujërave e molusqeve bivalve, identifikimi i kafshëve dhe hedhja e të dhënave në sistemin e informacionit blegtoral dhe veterinar Ruda, luftimi i parazitëve në bujqësi dhe mbështetja e të gjithë aktiviteteve të DB-së dhe AKU-së, konkretisht: është kryer vaksinimi dhe gjurmimi kundër sëmundjes së plasjes, brucelozës dhe dermatozës nodulare në gjedhë për 442,720 krerë kafshë nga 930,000 të planifikuara për vitin 2021, janë kryer 205,000 kontrolle në fermat e kafshëve të gjalla, farmacitë veterinare dhe depot farmaceutike nga 373,000 të planifikuara; Janë realizuar 26,945 analiza nga ISUV në kuadër të monitorimit të mbetjeve në kafshët e gjalla dhe molusqet bivale nga 85,000 të planifikuara për vitin 2021, janë kryer gjithashtu 67,326 inspektime në fushën e sigurisë ushqimore nga 97 000 të planifikuar, si janë trajtuar 450 hektar sipërfaqe me gështenjë nga paraziti grerëza galeformuese nga 6,400 të planifikuar për mbrojtjen dhe trajtimin. Për sa i përket shpenzimeve kapitale, janë në proces zbatimi 5 projekte në fushën e sigurisë ushqimore dhe veterinarisë me financim të huaj si dhe me bashkëfinancim.
Në programin “Mbështetje për Peshkimin”, janë parashikuar disa produkte për 4 mujorin e parë të vitit 2021. Politika në fushën e peshkimit synon përmirësimin e kuadrit ligjor duke e përshtatur atë me legjislacionin e BE-së, të reduktojë varfërinë dhe të përmirësojë cilësinë e jetës në komunitetet e zonave bregdetare të Shqipërisë, përmes rritjes së volumit të prodhimit, nëpërmjet forcimit të konkurrencës dhe luftës ndaj informalitetit. Ndër produktet me realizim faktik për 8 mujorin e vitit 2021 në këtë program mund të përmendim: Menaxhimi i porteve Shëngjin, Vlorë, Sarandë e Durrës dhe të tre ekonomive Zvezdë, Lin e Butrint, realizimi i 1,300 kontrolleve të inspektimit nga 2,050 inspektime të planifikuara për një shfrytëzim sa më të mirë të burimeve peshkore, si dhe janë realizuar dy raporte për një monitorim sa më të saktë të aktiviteteve të lidhura me peshkimin, akuakulturën dhe molusqet si dhe për këtë 8 mujor janë blerë materialet me qëllim ripopullimin me rasate për pasurim e rezervave peshkore prej 2,913 rasatesh..

Në programin “Menaxhimi i infrastrukturës së kullimit dhe ujitjes”, janë parashikuar disa produkte realizimi i të cilave është si vijon: Sipërfaqe kulluese me rrjetin kryesor të pastruar janë punuar rreth 32 000 hektar nga 45 000 hektar të planifikuara dhe rreth 25 000 hektar sipërfaqe ujitëse me rrjet kryesor ujitës te mirëmbajtur nga po aq të planifikuara. Mirëmbajtje për funksionimin normal të 27 hidroforëve për kullimin e rreth 70 000 hektarëve. Aktualisht nga këto 29 objekte, 16 janë objekte në vazhdim (të nisur në vitin 2020), me vlerë 330 milion lekë (për vitin 2021), nga të cilët, 15 kanë përfunduar dhe janë kolauduar, ndërsa një është në proces të realizimit të punimeve;13 objekte të tjerë me vlerë 550 milion lekë (për vitin 2021), janë në lidhur kontratat për punimet civile dhe mbikëqyrjen ( një objekt është në proces animimi në KPP). Nga këto 13 objekte, 7 duhet të përfundojnë brenda vitit 2021, ndërsa 6 të tjera përfundojnë në vitin 2022.
Në programin “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”, janë parashikuar disa produkte dhe projekte. Është hartuar dhe miratuar VKM nr.1102 datë 24.12.2020 “Për përcaktimin e kritereve bazë, të sektorëve që do të mbështeten dhe të masës së përfitimit nga fondi i programit për bujqësinë dhe zhvillimin rural, për vitin 2021” si dhe udhëzimi me bashkë firmosje midis MBZHR dhe MFE “Për kriteret procedurat dhe mënyrën e administrimit te fondit te programit për bujqësinë dhe zhvillimin rural për vitin 2021.”
Gjatë vitit 8 mujorit të parë nga disbursimi i fondeve kanë përfituar nga masat mbështetëse në bujqësi 2,766 në një vlerë prej 828 milionë lekë; janë kryer 4,263,304 analiza dhe testime nga 4,800,000 analizime, testime e certifikime për fara dhe fidanë të planifikuar; janë testuar 83 mostra degustimi për duhanin nga 336 të planifikuara. Kanë përfunduar 4 vrojtime statistikore; janë regjistruar 8,360 njësi vreshti dhe ullishte nga 13,320 të planifikuara për vitin 2021. Gjithashtu janë organizuar 3 aktivitet panaire lokale promovuese për skemën e naftës si dhe produktet nga 7 që janë planifikuar për këtë vit. Në lidhje me projektet e investimeve në këtë program ka vijuar procesi i vlerësimit dhe kontrollit të aplikimeve në kuadër të thirrjes së programit IPARD II nga të cilët për 8 mujorin e vitit 2021 kanë përfituar 166 përfitues në një vlerë prej 1.9 miliard lekë; janë kryer 20 trajnime dhe publikime në kuadër të projekti IPA 2013 në blegtori nga 63 të planifikuara; si dhe 32 përfitues nga projekti i grandeve mjedisore nga po aq të planifikuar për vitin 2021.
Në programin “Këshillimi dhe Informacioni Bujqësor”, janë parashikuar disa produkte e projekte për vitin 2021. Realizimi i produkteve për këtë program janë planifikuar të jenë funksionale Paketa dhe karta teknologjike të prodhuara nga 5 QTTB-të, që ju vihen në dispozicion fermerëve dhe agrobizneseve dhe aplikohen prej tyre, gjatë 8 mujorit të parë të vitit 2021 janë vënë në dispozicion 16 teknologji/paketa teknologjike me elementë të përmirësuar. Qendrat e Transferimit të Teknologjive Bujqësore në bashkëpunim me Agjencitë Rajonale të Ekstensionit Bujqësor ka realizuar 185 trajnime për gra fermerë nga 320 të parashikuara për 2021, janë asistuar 26 mijë aplikantë për skemat mbështetëse kombëtare dhe IPARD, si dhe janë kontaktuar dhe ofruar shërbim ekstensioni rreth 63,462 fermer nga 73 000 të planifikuar; Lidhur me projektet e investimit në këtë program janë marrë në dorezim blerja pajisjeve kompjuterike si dhe një pajisje korrëse e mbjellëse për QTTB Korçë.
Në programin “Menaxhimi qëndrueshëm i tokës bujqësore”, janë parashikuar disa produkte, të cilat konsistojnë në detyra si: inventarizimi dhe klasifikimi i tokave bujqësore sipas përshtatshmërive të tyre, mbledhja e informacionit për përdorimin/mbulesë tokësore për vitin që është kryer regjistrimi fillestar dhe 2020, studimi argo-ekologjik i zonave për njësitë administrative të marra në studim si dhe dixhitalizimi i pjesshëm i regjistrit të tokës bujqësore. Për 8 mujorin e vitit 2021 krijimi i sistemit të informacionit për tokën (LIS) dhe integrimi në GIS ende nuk është kryer për 8,000 hektarë e planifikuar, ndërsa plotësimi i Regjistrit Dixhital të Tokës Bujqësore në 4 Njësia administrative është realizuar plotësisht.
3. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.                                                                              


Në mijë lekë          

Ashtu siç vihet re edhe nga tabela e mësipërme, të dhënat e paraqitura nga MBZHR, për shpenzimet kapitale vazhdojnë të mos përputhen plotësisht me të dhënat e gjeneruara nga Sistemi Informatik Financiar i Qeverisjes për përgatitjen e raportit të monitorimit të shpenzimeve për 8 mujorin e vitit 2021.
4. Informacion mbi volumin dhe madhësinë e ndryshimit të buxhetit.

Për të 7 programet e kësaj ministrie situata në lidhje me ndryshimet në planifikim për 8 mujorin e vitit 2021, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:

Në mijë lekë
	Programi
	Buxheti Fillestar
	Buxheti i Rishikuar
	Diferenat

	Planifikimi, Menaxhimi dhe Administrimi
	327,000
	318,600
	-8,400

	Siguria ushqimore dhe mbrojtja e konsumatorit
	2,134,099
	1,896,659
	-237,440

	Mbështetje për Peshkimin
	1,047,970
	666,370
	-381,600

	Menaxhimi i infrastrukturës se kullimit dhe ujitjes
	3,893,232
	3,689,632
	-203,600

	Zhvillimi Rural duke mbësht. Prodh. Bujq, Blek, Agroind dhe Market.
	4,986,031
	5,965,471
	979,440

	Këshillimi dhe Informacioni Bujqësor
	572,000
	607,300
	35,300

	Menaxhimi qëndrueshëm i tokës bujqësore
	20,000
	20,000
	0

	Totali
	12,980,332
	13,164,032
	183,700


Të dhënat e raportuara të buxhetit fillestar dhe me ndryshime përkojnë plotësisht me të dhënat e gjeneruara nga SIFQ. Diferencat lidhen me ndryshimet si rezultat i detajimit të Fondit të veçantë prej 7.7 milionë lekë dhe zbatimin e Aktit Normativ nr.26, datë 22.06.2021 “Për disa ndryshime në ligjin nr. 137/2020, “Për buxhetin e vitit 2021”, të ndryshuar në një vlerë prej 176 milionë lekë.
5. Komente 
· Konstatojmë se raporti i monitorimit për 8 mujorin e parë të vitit 2021 është paraqitur në kohë dhe është i shoqëruar me anekset përkatëse, në përputhje me përcaktimet në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. 
· Plani me ndryshime i raportuar nga MBZHR dhe ai që disponojmë në të dhënat tona përputhet për të gjithë programet. Ndërsa realizimi faktik, me atë të nxjerrë nga sistemi i thesarit (në mijë lekë) nuk përputhet plotësisht për shpenzimet kapitale. Mospërputhjet vazhdojnë të rezultojnë në 2 programet e evidentuara edhe në 4 mujorin e parë. Konkretisht në programin “Zhvillimi Rural duke mbësht. Prodh. Bujq, Blek, Agroind” diferenca është 443 mijë lekë dhe në programin “Menaxhimi i infrastrukturës se kullimit dhe ujitjes” diferenca është rreth 455 mijë lekë.

· Kërkohet nga MBZHR angazhim lidhur me identifikimin dhe sistemimin e tyre në raportimin vjetor.
· Për 8 mujorin e vitit 2021 është paraqitur në raportin e monitorimit evidentimi i detyrimeve të prapambetura si ato të trashëguara ashtu edhe ato të krijuara rishtazi.
· Pjesë e raportit janë bërë gjithashtu edhe të dhëna për buxhetimin me bazë gjinore, për shembull në programin buxhetor “Këshillimi dhe Informacioni Bujqësor”, Qendrat e Transferimit të Teknologjive Bujqësore, dhe në programin “Zhvillimi Rural” lidhur me produktin gender, për periudhën 8-mujore nuk ka pasur arritje për t’u shënuar kundrejt planit por gjithsesi janë realizuar 6 ditë trajnimi nga QTTB Vlorë, në Përmet, Gjirokastër, Vlorë dhe Divjakë si dhe nga QTTB Korçë janë trajnuar  gjithsej  185 gra fermere.
· Raporti i monitorimit për 8 mujorin 2021 nuk është publikuar në faqen zyrtare të Ministrisë së Bujqësisë dhe Zhvillimit Rural në linkun : https://bujqesia.gov.al/monitorimi-i-buxhetit/
